**2021-2022 ուսումնական տարում Տավուշի մարզի 2-րդ դասարանում սովորողների ուսումնառության արդյունքների ոչ միավորային գնահատման՝ բնութագրերի ձևանմուշների վերաբերյալ**

**Նախաբան**

Հանրակրթության պետական նոր չափորոշչով սահմանվել է, որ 1–4-րդ դասարաններում և 5-րդ դասարանի 1-ին կիսամյակում իրականացվելու է ոչ միավորային գնահատում, իսկ սովորողների ուսումնառության արդյունքների գնահատման նոր կարգի համաձայն՝ յուրաքանչյուր սովորողի համար որպես կիսամյակի ամփոփում կազմվելու է ուսումնական առաջադիմության բնութագիր բոլոր առարկաներից:

Տավուշի մարզի փորձարկող 2-րդ դասարանի ուսպլանով նախատեսված բոլոր առարկաների վերջնարդյունքների հիման վրա կազմվել են բնութագրերի հնգաստիճան սանդղակներ` որպես օգնություն ուսուցչին:

Յուրաքանչյուր աղյուսակի առաջին սյունակում տրված են տվյալ առարկայի ուսումնական ծրագրով սահմանված թեմաները (ԵՇԱ, Շախմատ, Մաթեմատիկա և այլն) կամ առարկայական չափորոշչով նախատեսված հիմնական հասկացություններն ու ենթահասկացությունները (օր.՝ Մայրենի), իսկ աղյուսակի առաջին տողում ներկայացված են Ա, Բ, Գ, Դ, Ե սյունակները՝ ցույց տալով առարկայական չափորոշչով սահմանված վերջնարդյունքների կատարման աստիճանը 1-ին կիսամյակի համար՝ նվազման կարգով:

Ամեն առարկայի ուսուցիչ կարող է կազմել յուրաքանչյուր սովորողի բնութագիրը՝ հաշվի առնելով հետևյալ սկզբունքները.

* + Պետք է շարժվել վերևից ներքև և հորիզոնական՝ գնալով ձախից աջ (Ա-Ե):
  + Կարելի է ընտրել որևէ սյունակի նկարագրությունը ամբողջությամբ կամ համադրել հատվածներ տարբեր ձևակերպումներից, քանի որ նույն վերջնարդյունքի կատարման մակարդակների բաժանումը պայմանական է:
  + Պետք է խուսափել մակարդակների բաժանել երեխաներին, քանի որ քիչ հավանական է, որ որևէ սովորող բոլոր վերջնարդյունքների մասով կապահովի նույն մակարդակը:
  + Չի կարելի սյունակները համեմատել կամ նույնացնել միավորների (5-միավորային համակարգի կամ 10-միավորային համակարգի աստիճանների հետ):
  + Բոլոր բնութագրերը կազմվել են դրական շեշտադրմամբ. պետք է բացառել «Չի կարողանում», «Չգիտի», «Դժվարանում է» արտահայտությունները:
  + Ուսուցիչը կարող է ըստ անհրաժեշտության խմբագրել կամ լրամշակել ձևակերպումները՝ առավել հարմարեցնելով դրանք տվյալ սովորողի ցուցաբերած արդյունքին:
  + Բնութագիրը պետք է կցել սովորողի անձնական գործին:

**Ցուցումներ բնութագրերի կազմման վերաբերյալ**

Ներկայացված աղյուսակների Ա սյունակում ներկայացված են առարկայի առաջին կիսամյակին ուսուցնավող թեմաների վերջնարդյունքները՝ ձևակերպված բնութագրի ձևով: Սյունակը ներկայացնում է վերջնարդյունքների ապահովման առավելագույն աստիճանը: Հաջորդ սյունակները ներկայացնում են յուրաքանչյուր վերջնարդյունքի ապահովման տարբեր աստիճանները նվազման կարգով: Վերջին՝ Ե սյունակում ներկայացված է վերջնարդյունքի ապահովման նվազագույն աստիճանը:

Ուսուցիչը կարող է յուրաքանչյուր սյունակի բնութագրերին ծանոթանալով՝ ընտրել յուրաքանչյուր երեխայի համար այն ձևակերպումները, որոնք առավելապես համապատասխանում են նրա ուսումնառության արդյունքներին կիսամյակի ավարտին: Այս աշխատանքը կատարելիս ուսուցիչը պետք է հիմնվի ողջ կիսամյակի ընթացքում կիրառած ձևավորող գնահատման արդյունքների (ստուգաթերթերի, համառող գրառումների, ռուբրիկների, դիտարկումների, հայտորոշիչ առաջադրանքների և այլ գործիքների պարբերական կիրառման վերլուծությունների վրա):

Բնութագրերը կարող են կազմվել տարբեր սյունակների բնութագրումներից ընտրված նկարագրություններից՝ ամբողջացնելով սովորողի ամփոփ բնութագիրը տվյալ առարկայից: Նույն տողից միայն մեկ բնութագրիչ կարող է ներառվել կոնկրետ սովորողի բնութագրի մեջ, քանի որ յուրաքանչյուր տողում նկարագրված են նույն վերջնարդյունքի ապահովման տարբեր աստիճանները: Չի բացառվում, որ սյունակներից մեկի բնութագրումները լիովին համընկնեն կոնկրետ սովորողի առաջադիմության արդյունքներին, սակայն առավել հաճախ դա կլինի տարբեր սյունակներից առանձնացված բնութագրիչներից կազմված խճանկար:

**«Մայրենի» առարկայի կիսամյակային ամփոփոիչ բնութագրի ձևանմուշ**

*Կազմեց Աստղիկ Բալայանը*

| **Հիմնական հասկացություն** | **Ենթահասկացություն** | **Ա** | **Բ** | **Գ** | **Դ** | **Ե** |
| --- | --- | --- | --- | --- | --- | --- |
| **ԻՆՔՆՈՒԹՅՈՒՆ** | Վերաբերմունք և վարքագիծ | Ներդաշնակ հարաբերություններ ունի ընտանիքի անդամների, ընկերների, շրջապատի մարդկանց հետ:  Հոգատար է իր և շրջապատի մարդկանց ֆիզիկական և հոգեկան առողջության նկատմամբ:  Հարգանքով է վերաբերվում մայրենի լեզվին, դրսևորում է այն ճիշտ և տեղին կիրառելու պատրաստակամություն: | Արդյունավետ հաղորդակցվում է մեծերի և հասակակիցների հետ: Հոգ է տանում իր առողջության մասին՝ պահպանելով ֆիզիկական ակտիվություն և առողջ սննդակարգ:  Պահպանում է խոսքի մաքրությունը՝ խուսափելով ոչ գրական ու ժարգոնային բառերից: | Հաղորդակցվում է մեծահասակների հետ, ունի ընկերներ դասարանում: Հետևում է անձնական հիգիենային, մաքուր է պահում սեփական մարմինն ու իր անձնական տարածքները (սենյակ, սեղան և այլն): Սովորելու նկատմամբ դրսևորում է դրական վերաբերմունք և հետևողականություն: | Հաղորդակցվում է ուսուցչի և 1 - 2 դասընկերների հետ: Խնամքով է վերաբերվում անձնական օգտագործման իրերին, գրքերին, գրենական պիտույքներին: | Անվստահ է սեփական ուժերի նկատմամբ, կաշկանդված է փոխհարաբերություններում: Հետևողական չէ իր և շրջապատի մարդկանց ֆիզիկական և հոգեկան առողջության նկատմամբ: |
| **ՀԱՂՈՐԴԱԿ-**  **ՑՈՒՄ** | Բանավոր հաղորդակցում | Լիարժեք հասկանում է լսածը, տալիս է համապատասխան արձագանք, ձևակերպում է հարցեր հիմնական գաղափարի վերաբերյալ: Նկարագրում է մարդկանց, վայրեր, իրադարձություններ, առարկաներ, երևույթներ՝ արտահայտելով իր զգացումները: | Հասկանում է լսածը և տալիս է համապատասխան արձագանք, պատասխանում է տրված հարցերին: Պատմում է ապրածի, դիտածի, ընթերցածի մասին՝ արտահայտելով սեփական զգացումները: | Հասկանում է լսածը և արտահայտում մտքեր լսածի բովանդակության վերաբերյալ: Պարզ ու հասկանալի պատմում է լսածը, ապրածը, տեսածը: | Փորձում է հասկանալ լսածը և ներգրավվել քննարկման մեջ: Պարզ բառապաշարով, բայց հասկանալի պատմում է իր գործողությունների մասին: | Լավ չի հասկանում լսածը, տալիս է ոչ ադեկվատ արձագանք: Կցկտուր պատմում է դրվագներ իր օրվա և զբաղմունքների մասին: |
| Գրավոր հաղորդակցում | Վայելչագրության կանոնների պահպանմամբ իրականացնում է ստեղծագործական արտագրություն:  3 - 4 նախադասությամբ գրավոր արտահայտում է իր հույզերը զգացածի, տեսածի, լսածի, կարդացածի մասին: | Վայելչագրության կանոնների պահպանմամբ արտագրում է 6 - 7 նախադասությունից կազմված տեքստեր՝ կատարելով տրված առաջադրանքները: Գրավոր պատասխանում է զգացածի, տեսածի վերաբերյալ հարցերին: | Արտագրում է 4 - 5 նախադասությունից կազմված ոչ մեծ տեքստեր՝ կատարելով տրված առաջադրանքների մեծ մասը: Ավարտում է թերի նախադասությունները՝ արտահայտելով իր մտքերը քննարկվող հարցի վերաբերյալ: | Արտագրում է 2 - 3 նախադասությունից կազմված ոչ մեծ տեքստեր: | Արտագրում է բառեր, արտահայտություններ՝ երբեմն մոռանալով որոշ տառերի ձեռագիր տարբերակները: |
| Ոչ խոսքային հաղորդակցում | Իր հույզերը, տեսածի, լսածի, ընթերցածի վերաբերյալ մտքերն արտահայտում է ժեստերի, դիմախաղի, մարմնի լեզվի միջոցով, ներկայացնում է մնջախաղով: | Իր հույզերը, լսածի, տեսածի մասին մտքերն արտահայտում է ժեստերի, դիմախաղի, մարմնի լեզվի միջոցով: Տարբեր ձևերով պատկերում է զգացածը, լսածը, տեսածը, ընթերցածը: | Իր հույզերն ու մտքերը արտահայտում է ժեստերի, դիմախաղի, մարմնի լեզվի միջոցով: Պատկերում է զգացածը, լսածը: | Իր հույզերն արտահայտում է ժեստերի, դիմախաղի միջոցով: Պարզ նշաններով պատկերում է զգացածը: | Դժվարանում է իր հույզերն արտահայտել համապատասխան ձևերով: |
| **ԸՆԹԵՐՑԱ-**  **ՆՈՒԹՅՈՒՆ** | Տեքստի ընկալում | Հասկանալով և արտահայտիչ ընթերցում է տեքստեր, ներկայացնում է կարդացածի բովանդակությունը, ձևակերպում է հարցեր տեքստի հիմնական գաղափարի վերաբերյալ:  Կարդում է ոչ գրական պարզ տեքստեր, առանձնացնում է կարևոր մտքերը: | Հասկանալով և վարժ ընթերցում է տեքստը, ներկայացնում է կարդացածի բովանդակությունը՝ պատասխանելով հարցերին: Կարդում է ոչ գրական պարզ տեքստեր, պատասխանում է բովանդակության վերաբերյալ հարցերին: | Ճիշտ և սահուն կարդում է տեքստը, պատասխանում է կարդացածի բովանդակության վերաբերյալ հարցերին: | Ճիշտ կարդում է տեքստի որոշակի հատված, պատասխանում է կարդացածի վերաբերյալ պարզ հարցերի: | Կարդում է դժվարությամբ՝ բառերով կամ արտահայտություններով, թույլ է տալիս անհարկի կանգառներ: |
| **ԼԵԶՎԱԿԱՆ ՀԱՄԱԿԱՐԳ** | Հնչյունաբանություն, բառագիտություն, ձևաբանություն, շարահյուսություն | Խոսելիս ճիշտ է արտասանում բառերը, պահպանում է հայերենի ուղղախոսական պարզ կանոնները: Գիտի, որ բառը կիրառվում է նաև փոխաբերական իմաստով, խոսքում երբեմն կիրառում է փոխաբերական իմաստով բառեր: Հարցերի միջոցով ընդարձակում է տրված նախադասությունը: | Խոսելիս ճիշտ է արտասանում բառերը, հիմնականում պահպանում է հայերենի ուղղախոսական կանոնները: Տարբերում է բառերի իմաստային խմբերը, խոսքում կիրառում է հոմանիշ և հականիշ բառեր: | Բացատրում է ուսումնասիրած տեքստերի նորածանոթ բառերը համատեքստում: |  | Գիտի հայերենի հնչյուններն ու տառերը, ունի աղքատ բառապաշար, գրավոր խոսքում թույլ է տալիս մտքի սխալներ: |
| **ՍՏԵՂԾԱՐԱ-ՐՈՒԹՅՈՒՆ** | Կապակցված խոսք: Տեքստ | Բանավոր վերարտադրում է տեքստն այս կամ այն հերոսի անունից: | Գիտի տեքստի կառուցվածքը, բանավոր խոսքում պահպանում է տեքստի սկիզբը, ընթացքը և ավարտը: | Տրված նախաբանով 1 - 2 նախադասությամբ բանավոր շարունակում է տեքստը: | Ճիշտ հաջորդականությամբ բանավոր դասավորում է նախադասությունները՝ ամբողջացնելով տեքստը: | Դժվարությամբ բանավոր վերականգնում է տեքստը՝ տրված նախադասությունները դասավորելով: |
|  | Հետազոտում. նախագիծ | Ձևակերպում է հարցեր և դրանց միջոցով վարում է հարցազրույց դասընկերների, ուսուցիչների և ծնողների հետ: Առաջարկված ցանկից ընտրում է գիրք՝ իրեն հուզող հարցի պատասխանը գտնելու համար: | Տրված հարցերի միջոցով վարում է երկխոսություն դասընկերների, ուսուցիչների, ծնողների հետ և կատարում նշումներ: | Խմբի ներսում մասնակցում է տրված աղբյուրներից հարցերի պատասխանները գտնելու գործընթացին: | Խմբի կազմում իրականացնում է դերով պայմանավորված որոշ պարզ գործողություններ: | Խմբի կազմում իրականացնում է որոշ մեխանիկական աշխատանքներ: |